《十僧诗和曾子唯 其二 懒僧》
明代·黎景义

禅心云水适，无事梵林间。捲卷红尘满，高眠白昼閒。

旃檀灰自烬，兰若户常关。别有牛头上，融公若是班。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。